Številka: 1100-1/2025-1630-1

Datum: 29. 1. 2025

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, s spremembami in dopolnitvami; v nadaljevanju ZJU) Ministrstvo za kohezijo in regionalni razvoj**,** Kotnikova 5, 1000 Ljubljana, objavlja javni natečaj za prosto uradniško delovno mesto za nedoločen čas, s polnim delovnim časom, s šestmesečnim poskusnim delom.

**PODSEKRETAR, šifra DM 575, v Direktoratu za kohezijo, v Uradu za kohezijsko politiko, v Sektorju za koordinacijo pametne specializacije**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* zaključeno najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
* najmanj 6 let delovnih izkušenj;
* opravljeno obvezno usposabljanje za imenovanje v naziv;
* znanje uradnega jezika;
* osnovna raven znanja angleškega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. **Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.**

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Pri izbranemu kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo moral izbrani kandidati najkasneje v enem letu od sklenitve pogodbe o zaposlitvi opraviti usposabljanje za imenovanje v naziv.

**Naloge delovnega mesta so:**

* neposredna pomoč pri vodenju strokovnih nalog na delu delovnega področja Slovenske strategije pametne specializacije (v nadaljevanju Strategija), notranjih organizacijskih enot, drugih organov ter sodelovanje z zunanjimi deležniki s poudarkom na področju prenosa znanja in digitalne transformacije ter zelenega prehoda, posebej na področjih pametnih mest in pametnih stavb,
* izvajanje strokovnih nalog na področju horizontalne podpore resornim politikam in domenskim področjem uporabe iz prve alineje in sicer: podpora pri empiričnih analizah ter pri pripravi ukrepov za zeleni in digitalni prehod,
* vsebinska in tehnična podpora delovanju sistema upravljanja in izvajanja Strategije,
* podpora delovanju strateških partnerstev ter spodbujanje mednarodnega sodelovanja, vključno v okviru OECD in drugih mednarodnih organizacij in partnerstev,
* sodelovanje pri spremljanju in vrednotenju Strategije,
* vodenje in sodelovanje v najzahtevnejših projektnih skupinah,
* samostojno oblikovanje sistemskih rešitev, zahtevnih analiz, poročil in drugih najzahtevnejših gradiv,
* koordinacija finančnega načrtovanja in programiranja na ravni prednostne osi in prednostnih naložb v sodelovanju z drugimi sektorji,
* opravljanje drugih nalog po navodilih nadrejenega,
* sodelovanje v najzahtevnejših projektnih skupinah.

**Prednost pri izbiri** bodo imeli kandidati, ki bodo izkazovali naslednja znanja in izkušnje:

* znanja in veščine organiziranja dela manjših enot zaposlenih s področja upravljanja s podatki;
* poznavanje pomena Strategije S5, Evropske kohezijske politike ter ostalih razvojno-raziskovalnih nacionalnih strategij;
* domenske izkušnje (in deležnikov) na enem ali več prednostnih področjih S5, posebej digitalizacija in zeleni prehod, kreativne industrije in industrijska transformacija; in v ekosistemu za podporo inovacijam v SI in v EU;
* delovne izkušnje na primerljivem področju upravljanja z (vele)podatki in poslovne analitike;
* poznavanja področja podatkovne inteligence (data intelligence) in s tem povezanih orodij (spletni iskalniki in odprte baze, orodja za obvladovanje masovnih podatkov, orodja umetne inteligence);
* horizontalna znanja (javno naročanje, poznavanje koncepta trajnosti in presoje načela DNSH in LCA, prenos znanja v inovacijskem ekosistemu, patentna zaščita, obvladovanje načrtovanja in spremljanja logike kazalnikov uspešnosti idr.).

**Prijava na prosto delovno mesto mora vsebovati:**

**1.** **obrazec za prijavo**, ki je priloga tega javnega natečaja in iz katerega mora biti razvidno:

* izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena);
* izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznem delodajalcu, ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu);

**2.** **pisno izjavo** o opravljenem usposabljanju za imenovanje v naziv (če ga je kandidat opravil);

**3. pisno izjavo kandidata,**

* da je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

**4. pisno izjavo,** da

* za namen tega natečajnega postopka dovoljuje Ministrstvu za kohezijo in regionalni razvoj pridobitev podatkov iz prejšnjih točk iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

**Obrazec za prijavo** je obvezna sestavina prijavne vloge posameznega kandidata. Potrebno je natančno izpolniti vsako rubriko. Oblike obrazca ni dovoljeno spreminjati, lahko pa se po potrebi razširi. Prijavnemu obrazcu je lahko priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat bo delo na delovnem mestu opravljal v uradniškem nazivu Podsekretar z možnostjo napredovanja v naziv Sekretar. Z izbranim kandidatom bo sklenjeno delovno razmerje za nedoločen čas, s polnim delovnim časom in šestmesečnim poskusnim delom.

Izbrani kandidat bo delo opravljal v prostorih Ministrstva za kohezijo in regionalni razvoj, Kotnikova 5, Ljubljana, oziroma v drugih uradnih prostorih Ministrstva za kohezijo in regionalni razvoj.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 140/10) uvrstile samo popolne in pravočasno prispele prijave in samo kandidati, ki izpolnjujejo natečajne pogoje.

Kandidat vloži prijavo v pisni obliki na priloženem obrazcu **»Vloga za zaposlitev, št. 1100-1/2025-1630«**, ki jo pošlje v zaprti ovojnici z označbo: **»za javni natečaj št. 1100-1/2025-1630 – Podsekretar, šifra DM 575, na naslov: Ministrstvo za kohezijo in regionalni razvoj, Kotnikova 5, 1000 Ljubljana**, in sicer  **v roku 8 dni po objavi** na Zavodu RS za zaposlovanje in na enotnem spletnem portalu državne uprave GOV.SI: https://www.gov.si/zbirke/delovna-mesta/. Za pisno obliko prijave se šteje tudi elektronska oblika, poslana na elektronski naslov: gp.mkrr@gov.si, pri čemer veljavnost prijave ni pogojena z elektronskim podpisom. Zaželeno je, da je vlogi priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Dodatne informacije o izvedbi postopka zaposlitve daje ga. Sanja Velkavrh Vičič, telefon: 01 400 34 20, informacije o delovnem področju pa g. Marko Hren, telefon: 01 400 33 70.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

**Maja Čepin**

**generalna sekretarka**

po pooblastilu št. 1001-55/2023-SVRK-38

z dne 22. 12. 2023

Priloga:

* obrazec »Vloga za zaposlitev št. 1100-1/2025-1630«